高普最後1次出戰「雙紅會」 往績並唔標青
2024年04月07日 21:03
東網電視
更多新聞短片
高普(右)已落實今季結束後離隊。(Getty Images)
利物浦領隊高普已落實今季結束後離隊,意味周日(7日)晚英超作客曼聯,將會係呢位德國名帥最後1次領軍出戰「雙紅會」。翻查紀錄,高普執教利物浦以來,各項賽事20次鬥曼聯,取得7勝8和5負,並佔唔到太大甜頭。
根據統計,高普2015年10月成為利物浦領隊之後,有5大「宿敵」,包括曼城、皇馬、李斯特城、曼聯、阿仙奴,其中8次輸畀曼城,屬於紅軍「高普年代」輸畀同一球隊最多次紀錄。
至於對皇馬、李斯特城、曼聯、阿仙奴,利物浦各輸5次,由此可見,曼聯對住由高普執教嘅利物浦,成績拍住得皇馬、阿仙奴。
事實上,曼聯今季英超首循環作客打和利物浦0比0,成為紅軍今季唯一入唔到波嘅聯賽,加上紅魔鬼上月喺英足盃主場淘汰紅軍,今場隨時又有佳作。